স্নান করতে করতে এক বন্ধু সেলফি নেওয়ার চেষ্টা করছিল। কিন্তু, টাল সামলাতে পারেনি। তলিয়ে যায় সে। তাকে তলিয়ে যেতে এগিয়ে যায় আর এক বন্ধু সেও তলিয়ে যায়। এরপর একে একে পাঁচ জন। কিন্তু, কাউকেই আর জীবীত অবস্থায় উদ্ধার করা যায়নি। সেলফি নেওয়ার আদিখ্যেতায় এমন মর্মান্তিক ঘটনায় কানপুরবাসী বাকরুদ্ধ। 
জানা গিয়েছে, ৭ জনই বন্ধু এবং কয়েকজন ছাত্র। তাঁরা যখন স্নান করতে নেমেছিলেন, তার কিছুক্ষণ আগেই বৃষ্টি হয়েছিল। ফলে গঙ্গার জলের উচ্চতা অনেকটাই বেড়ে গিয়েছিল। তারসঙ্গে নদীতে প্রবল স্রোত ছিল। 

৭ জনেরই দেহ উদ্ধার করা হয়েছে। এরা হল শচিন গুপ্ত(২১), ভোলু তিওয়ারি(২০), রোহিত(২০), শিভম (১৯), মাকসুদ (৩১), ভোলা(১৬) এবং সত্যম(২৪)। 
কয়েক মাস আগেই মুম্বইয়ে বান্দ্রা ফোর্টের কাছে আরব সাগরের উপর থাকা পাথরে সেলফি তুলতে গিয়ে ভেসে যায় ৩ জন তরুণী। তাঁদের বাঁচাতে গিয়ে সাগরে ঝাঁপ দেয় এক তরুণ। সেও তলিয়ে যায়।